Lav et referat af nedenstående tekst:

Tekst:
Sebastian Beraque Rasmussen er måske ikke navn, der vækker voldsom meget genklang i Danmark, men den halvt danske og halvt filippinske fodboldspiller har taget sit andet hjemland med storm. Til daglig spiller han på Hobro IK’s U23-hold i Jyllandsserien, men mellem jul og nytår stemplede han ind på en noget større adresse, da han fik debut på det filippinske A-landshold. - Det er selvfølgelig fedt, at når jeg er dernede, så at være en person, som folk godt ved lidt om og ved er en fodboldspiller, men så meget tænker jeg ikke over det, når jeg er herhjemme, siger Sebastian Beraque Rasmussen. Med det meget lidt filippinsk-klingende navn Rasmussen på trøjen scorede den 20-årige angriber to mål og lagde op til et tredje i sin debut for det filippinske A-landshold i en sydasiatisk fodboldturnering, hvor Filippinerne vandt med 5-1 over Brunei. - Det har været rigtig vildt. Der er mange journalister, der kommer hen til en og fans og venneanmodninger på sociale medier – der er run på, siger Sebastian Beraque Rasmussen. Fans ville have autografer og trøje Målnæsen havde danskfilippineren også med i sin anden kamp for moderens hjemland, da han scorede filippinernes eneste mål i en kamp mod Indonesien, som Filippinerne godt nok tabte med 2-1. - Direkte efter slutfløjtet, så kunne man høre fansene råber ens navn og vil ud at have taget billeder, have autografer og have ens trøje, siger Sebastian Beraque Rasmussen. Siden den vilde debut har angriberen skiftet fra Randers Freja i Jyllandsserien til Hobro IK, hvor han i første omgang spiller med på U23-holdet. - Der er et lidt kortere skridt op til 1. division-truppen, end der var, da jeg spillede Jyllandsserie i Randers, så jeg håber, at det gør mine chancer lidt større for at kunne komme op og vise mig på det niveau, siger Sebastian Beraque Rasmussen. Venter på dansk gennembrud Selvom både Hobro IK’s U23-hold og Randers Freja begge spiller i den danske Jyllandsserie, så har skiftet lidt nord på allerede lønnet sig for den filippinske landsholdsspiller, der to gange om ugen træner sammen med Hobro IK’s 1. divisionstrup. - Der er lige nu ikke langt i vores klub fra U23-holdet og til førsteholdet, så det handler om for Sebastian (Beraque Rasmussen, red. ) at holde snuden lige i sporet, siger Martin Thomsen, der er cheftræner for Hobro IK’s 1. divisionshold. Efter det store gennembrud i Filippinerne håber Sebastian Beraque Rasmussen, at det næste gennembrud venter i Hobro, så hans navn også bliver slået fast i Danmark og ikke kun i Filippinerne. - Mit første mål er at komme op og få 1. divisions debut, men det er bare første skridt, så må vi se, hvad det så bliver til, siger Sebastian Beraque Rasmussen. Hobro IK spiller lørdag mod Hillerød i den danske 1. division, men det bliver uden Sebastian Beraque Rasmussen i truppen.

Referat:
Den danskfilippinske fodboldspiller Sebastian Beraque Rasmussen er blevet lidt af stjerne i moderens hjemland.